CELEX: 32013R0725
Language: et
Date: 2013-07-26 00:00:00
Title: Komisjoni rakendusmäärus (EL) nr 725/2013, 26. juuli 2013 , milles käsitletakse ammooniumkloriidi lubamist mäletsejaliste, kasside ja koerte söödalisandina (loaomanik BASF SE)  EMPs kohaldatav tekst

27.7.2013   
            
            
               ET
            
            
               Euroopa Liidu Teataja
            
            
               L 202/17
            
         KOMISJONI RAKENDUSMÄÄRUS (EL) nr 725/2013,
   26. juuli 2013,
   milles käsitletakse ammooniumkloriidi lubamist mäletsejaliste, kasside ja koerte söödalisandina (loaomanik BASF SE)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
            
         
               (2)
            
            
               Direktiiviga 70/524/EMÜ anti tähtajatu luba ammooniumkloriidi kasutamiseks kasside ja koerte söödalisandina ning komisjoni direktiiviga 86/525/EMÜ (3) anti tähtajaline luba ammooniumkloriidi kasutamiseks kõigi lemmikloomade (v.a kassid ja koerad) söödalisandina. Vastavalt määruse (EÜ) nr 1831/2003 artikli 10 lõikele 1 kanti see söödalisand seejärel olemasoleva tootena söödalisandite registrisse.
            
         
               (3)
            
            
               Vastavalt määruse (EÜ) nr 1831/2003 artikli 10 lõikele 2 koostoimes kõnealuse määruse artikliga 7 on esitatud taotlus ammooniumkloriidi uuesti hindamiseks kasside ja koerte söödalisandina ning vastavalt kõnealuse määruse artiklile 7 uue kasutusviisi lubamiseks mäletsejaliste söödalisandina; ühtlasi taotletakse selles kõnealuse söödalisandi klassifitseerimist söödalisandite kategooriasse „tehnoloogilised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) otsustas oma 24. mai 2012. aasta arvamuses, (4) et ammooniumkloriid ei mõju kahjulikult loomade ja inimeste tervisele ega keskkonnale. Toiduohutusamet tõdes, et ammooniumkloriid on tõhus uriinihapestaja ning kõnealuse lisandi kasutamisega mäletsejaliste, kasside ja koerte söödas väheneb uriini pH. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsi meetodi kohta.
            
         
               (5)
            
            
               Ammooniumkloriidi hindamine näitas, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse lisandi kasutamiseks käesoleva määruse lisas esitatud tingimustel.
            
         
               (6)
            
            
               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas nimetatud ammooniumkloriidi, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Üleminekumeetmed
   Lisas nimetatud lisandit, mida kasutatakse kasside ja koerte puhul, ning kõnealust lisandit sisaldavat sööta, mis on toodetud ja märgistatud enne 16. augustit 2015 kooskõlas enne 16. augustit 2013 kohaldatud eeskirjadega, võib jätkuvalt turule viia ja kasutada olemasolevate varude ammendumiseni.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. juuli 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EÜT L 270, 14.12.1970, lk 1.
   
      (3)  EÜT L 310, 5.11.1986, lk 19.
   
      (4)  EFSA Journal (2012); 10(6):2738.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: muud zootehnilised lisandid (uriini pH vähendamine)
                  
               
            
                  4d8
               
               
                  BASF SE
               
               
                  Ammooniumkloriid
               
               
                  
                               
                           
                           
                              
                                 Söödalisandi koostis
                              
                              Ammooniumkloriid ≥ 99,0 %
                              (tahkel kujul)
                           
                        
                               
                           
                           
                              
                                 Toimeaine kirjeldus
                              
                              
                                           
                                       
                                       
                                          Ammooniumkloriid ≥ 99,0 %
                                       
                                    
                                           
                                       
                                       
                                          NH4Cl CASi nr: 12125-02-9
                                       
                                    
                                           
                                       
                                       
                                          Naatriumkloriid ≤ 0,5 %
                                       
                                    
                                           
                                       
                                       
                                          Valmistatud keemilise sünteesi teel
                                       
                                    
                        
                               
                           
                           
                              
                                 Analüüsimeetod
                                  (1)
                              
                              Ammooniumkloriidi kvantifitseerimine söödalisandis: tiitrimine naatriumhüdroksiidiga (Euroopa farmakopöa, monograafia 0007) või tiitrimine hõbenitraadiga (FAO/WHO ühise lisaainete eksperdikomisjoni monograafia „ammooniumkloriid”).
                           
                        
               
                  Mäletsejalised
               
               
                  —
               
               
                  —
               
               
                  10 000 kuni kolmeks kuuks
                  5 000 rohkem kui kolmeks kuuks
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Kasutajate ohutus: käitlemisel kasutada respiraatorit, kaitseprille, kindaid ja kaitserõivastust.
                           
                        
                              3.
                           
                           
                              Ammooniumkloriidisisaldus eri söötade segus ei tohi ületada suurimat lubatud taset mäletsejaliste täissöödas
                           
                        
               
                  16. august 2023
               
            
                  Kassid ja koerad
               
               
                  5 000
               
            
         (1)  Analüüsimeetodite andmed on referentlabori veebisaidil http://irmm.jrc.ec.europa.eu/EURLs/EURL_feed_additives/Pages/index.aspx